অষ্টম দিনে মতুয়াদের অনশন, যোগ দিলেন মমতা বালা ঠাকুর

দেবাশীষ মন্ডল, ঠাকুরনগর, উত্তর ২৪ পরগনা:  ঠাকুরনগর (Thakur Nagar) ঠাকুরবাড়িতে (Thakur Bari) অনশন (Hunger Strike) আজ অষ্টম দিনে পড়ল। আজ মতুয়া (Matua) মহসঙ্ঘের সঙ্গাধিপতি তথা রাজ্যসভার সাংসদ মমতা বালা ঠাকুর (Mamata Bala Thakur) অনশন মঞ্চে যোগ দিয়েছেন। মমতা বালা ঠাকুরের সঙ্গে আরও দুজন অনশনে যোগ দিয়েছেন।

ইতিমধ্যে গত পাঁচ তারিখ থেকে যারা অনশন করছেন তাদের মধ্যে অনেকের শারীরিক অবস্থা ভালো নেই চিকিৎসকেরা তাদের নিয়মিত পরীক্ষা করছেন।

আজ দুপুর বারোটা নাগাদ সংসদ মমতা বালা ঠাকুর অনশন মঞ্চে বসার আগে হরিচাঁদ ঠাকুরের মন্দির এবং তার স্বামী কপিল কৃষ্ণ ঠাকুরের সমাধিস্থল পরিদর্শন করে, বীণাপাণি ঠাকুরের সমাধিস্থল প্রণাম করে অনশন মঞ্চে আসেন।

আরও পড়ুন-  “নিয়োগের প্রক্রিয়া আটকে আছে কেন?,” স্বাস্থ্যভবনে প্রশ্ন মমতার

সাংবাদিকদের প্রশ্নের উত্তরে বলেন যতক্ষণ পর্যন্ত তাদের নিঃশর্ত নাগরিকত্বের দাবি না মানা হচ্ছে ততক্ষণ পর্যন্ত এই অনশন চলবে। পাশাপাশি সাংসদ জানিয়েছেন যতদিন পর্যন্ত অনশন মঞ্চে থাকবেন ততদিন পর্যন্ত সমস্ত রাজনৈতিক কর্মসূচি বন্ধ থাকবে।

আজ সংসদ মমতা ঠাকুর অনশন মঞ্চে যোগ দেওয়াই নতুন করে উৎসাহ পাচ্ছেন অনশন কারীরা।

উল্লেখ্য, এআইআর নিয়ে তুমুল চাঞ্চল্য তৈরি হয়েছে গোটা রাজ্যে। এর মধ্যেই গত বুধবার থেকে মমতা বালার ঠাকুরের নির্দেশে আমরণ অনশনে বসেছেন মতুয়ারা। তাদের দাবি, যতক্ষণ পর্যন্ত তাদের নিঃশর্ত নাগরিকত্বের দাবি না মানা হচ্ছে ততক্ষণ এই অনশন চলবে। মমতাবালা ঠাকুরের আরও বক্তব্য, এসআইআর কার্যকর হলে রাজ্যের প্রায় ২ কোটি মানুষের নাম বাদ যেতে পারে। যার মধ্যে ৯৫ শতাংশই মতুয়া হবেন। একইসঙ্গে সাংসদের কটাক্ষ শান্তনু ঠাকুর ও কেন্দ্র সরকার চাইছে মতুয়ারা ধবংস হয়ে যাক, তাই এসআইআর কার্যকর করতে চাইছে নির্বাচন কমিশন।

দেখুন আরও খবর-